1000 soldater markerede i dag oprettelsen af et nyt regiment på Aalborg Kaserne med en stor parade.

I Forsvarsforliget for 2010- 2014 blev det besluttet, at Trænregimentet, Hærens Center for Logistik og Militærpolitiet skulle samles i ét regiment på Aalborg Kaserne. Der er samtidig blevet oprettet 200 ekstra militærstillinger i det nye regiment, der dermed er landets største regiment. Og det blev altså fejret med både kanonsalut og march i dag.